PRIM' AWLA TAL-Q O R T I Ċ I V I L I Illum 12 ta' Dicembru 2018 Rikors Ġuramentat Nru.611/2018 RGM Kawza fil-lista: 6 Rat ir-rikors ġuramentat prezentat mis-soċjeta attrici fit-13 ta' Ġunju 2018 li permezz tiegħu ppremettiet u talbet is-segwenti :- Illi fil-perjodu ta' bejn Awwissu 2014 u Jannar 2018, fil-kors tan-negozju tagħha u fuq ordni tas-soċjeta' intimata, is-soċjeta' rikorrenti ikkonsenjat merkanzja lill-istess soċjeta' intimata bil-bilanċ rimanenti totali ikun dak ta' erbgħa u sittin elf mitejn u tnejn u sittin Euro u tnejn u tletin ċenteżmu (€64,262.32) u dan skond l-'istatement' hawn anness u mmarkat bħala Dok. Illi dan l-ammont ta' erbgħa u sittin elf mitejn u tnejn u sittin Euro u tnejn u tletin ċenteżmu (€64,262.32) baqa' dovut sallum. Illi għalhekk s-soċjeta' intimata għandha tħallas lis-soċjeta rikorrenti s-somma totali ta' erbgħa u sittin elf mitejn u tnejn u sittin Euro u tnejn u tletin ċenteżmu (€64,262.32). Illi minkejja illi ġiet interpellata sabiex tħallas dan l-ammont, is-soċjeta' intimata baqgħet inadempjenti. Illi s-soċjeta' intimata għandha tħallas ukoll l-ispejjeż notarili, ammontanti għal mija u erbgħin Euro (€140) li s-soċjeta' rikorrenti inkorriet sabiex jiġi abbożżat kuntratt ta' kostituzzjoni ta' debitu skond ftehim li kien intlaħaq bejn il-partijiet, liema kuntratt baqa' ma ġiex iffirmat peress illi s-soċjeta' intimata waqfet tikkorispondi mas-soċjeta' rikorrenti u għaldaqstant naqset illi tidher għal dan il-kuntratt (irċevuta hawn annessa u mmarkata bħala Dok. PL2), flimkien ma' ħamsa u tletin Euro (€35) spejjeż għall-ittra legali datata t-22 ta' Mejju 2018; Illi l-ammont dovut favur is-soċjeta rikorrenti huwa ċert, likwidu u dovut, u fil-fehma tal-istess soċjeta' rikorrenti jikkonkorru l-elementi kollha taħt l-Artikoli 167 sa 170 tal-Kodiċi ta' Organizzazzjoni u Proċedura Ċivili (Kapitolu 12 tal-Liġijiet ta' Malta), peress li fil-fehma tas-soċjeta rikorrenti s-soċjeta' intimata m'għandha l-ebda eċċeżżjoni valida skond il-liġi xi tressaq kontra t-talbiet rikorrenti. Għaldaqstant, għar-raġunijiet premessi, tgħid is-soċjeta' intimata, għaliex dina l- Onorabbli Qorti m'għandhiex, prevja kull dikjarazzjoni neċessarja u opportuna: 1) Tiddeċiedi din l-kawża bid-dispensa tas-smiegħ, għall-finijiet tal-Artikoli 167 sa 170 tal-Kodiċi ta' Organizzazzjoni u Proċedura Ċivili (Kapitolu 12 tal- Liġijiet ta' Malta); 2) Tiddikjara li s-soċjeta' intimata għandha tagħti lis-soċjeta rikorrenti s-somma ta' erbgħa u sittin elf mitejn u tnejn u sittin Euro u tnejn u tletin ċenteżmu (€64,262.32), u dana oltre l-imgħaxijiet kummerċjali sad-data tal-pagament effettiv tas-somma kollha; 3) Tikkundanna lis-soċjeta' intimata tħallas lis-soċjeta' rikorrenti s-somma ta' erbgħa u sittin elf mitejn u tnejn u sittin Euro u tnejn u tletin ċenteżmu (€64,262.32), u dana oltre l-imgħaxijiet kummerċjali sad-data tal-pagament effettiv tas-somma kollha. Bl-ispejjeż kollha, inkluż bl-ispejjeż inkorsi għall-ftehim ta' kostituzzjoni ta' debitu li baqa' ma ġiex iffirmat ammontanti għal mija u erbgħin Euro (€140) u l-ispejjeż legali fosthom dawk tal-ittra legali datata t-22 ta' Mejju 2018 ammontanti għal ħamsa u tletin Euro (€35), u bl-imgħaxijiet kummerċjali sad-data tal-pagament effettiv tas-somma kollha kontra l-istess soċjeta intimata, li r-rappreżentanti tagħha huma minn issa nġunti għas-subizzjoni. Rat il-verbal tal-udjenza tal-15 ta' Novembru 2018 minn fejn jirriżulta illi Frances Cutajar Galea għan-nom tas-soċjeta' konvenuta xhedet illi l-ammont reklamat mis-soċjeta' attriċi huwa dovut mis-soċjeta' konvenuta. Tqis illi s-soċjeta' konvenuta m'għandiex eċċezzjonijiet xi tressaq kontra t-talbiet attriċi. Rat li l-kawża tħalliet għallum għas-sentenza. Tilqa' l-ewwel talba attriċi, tiddeċiedi din il-kawża bid-dispensa tas- smiegħ għall-finijiet tal-artikolu 167 sa 170 tal-Kapitolu 12 tal-Liġijiet ta' Malta. Tilqa' t-tieni talba attriċi, tiddikjara li s-soċjeta' konvenuta għandha tagħti lis-soċjeta' attriċi s-somma ta' erbgħa u sittin elf, mitejn u tnejn u sittin ewro u tnejn u tletin ċenteżmu (€64,262.32). Tilqa' t-tielet talba attriċi, tikkundanna lis-soċjeta' konvenuta thallas lis- soċjeta attriċi s-somma imsemmija ta' €64,262.32. Bl-ispejjeż kontra s-soċjeta' konvenuta inkluż l-ispejjeż inkorsi għall-ftehim ta' kostituzzjoni ta' debitu li baqa' ma ġiex iffirmat ammontanti għal €140.00, l- ispejjeż legali fosthom tal-ittra legali tat-22 ta' Mejju 2018 ammontanti għal €35.00, u bl-imgħax kummerċjali dekorribbli mid-9 ta' Jannar 2018 sad-data tal-